Feliratkozás a Járvány hírlevélre Minden hétköznap elküldjük, amit a járványról tudni érdemes. Iratkozz fel, és vigyázzunk egymásra!

Fotó: Kiss Bence/444

A túlóratörvény elleni csütörtök esti budapesti tüntetés után a körúton a rendőrség több csoportot is körbezárt, majd intézkedni kezdett velük szemben, és csak azután engedték el a körbezárt embereket, miután a kamerába mondták a nevüket – írta meg a 24.hu.

A 444 helyszíni tudósítói is tapasztalták ezt a gyakorlatot, az Indexnek pedig egy olvasó elmondta, hogy a rendőrök igazoltatták, majd elmondták, hogy videofelvétel is készülni fog, és egy kamerába be kellett mondania az adatait. A lap szerint nincs erre vonatkozó jogszabály, és a rendőrök annyit mondtak: utasítást kaptak arra, hogy így járjanak el. Egyébként tájékoztatták a körbezárt embereket, hogyan tudnak majd fellebbezni a feljelentés és igazoltatás ellen.